# Uhrovské Podhradie

**VZN č. 1/2020**

**o miestnych daniach a miestnom poplatku za komunálne odpady a drobné stavebné odpady**

Návrh VZN vyvesené na úradnej tabuli: 13.12.2019

Návrh VZN zvesený: 31.12.2019

Obecné zastupiteľstvo obce Uhrovské Podhradie vo veciach územnej samosprávy v zmysle ustanovenia § 4 ods. 3 písm. c), § 6 ods. 1 zákona SNR č. 369/1990 Zb. o  obecnom zriadení v znení neskorších právnych predpisov a v zmysle ustanovení § 2 ods. 1 a 2, § 8 ods. 2, § 12 ods. 2 a 3, § 16 ods. 2, § 17 ods. 2, 3 a 4, § 29, § 36, § 43, § 51, § 59, § 83, § 98, § 98a ods. 1 a § 99 ods. 1 a 2 zákona č. 582/2004 Z.z. o  miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len „zákon o miestnych daniach a poplatku) sa uznieslo na tomto

**všeobecne záväznom nariadení**

**č. 1/2020**

**o miestnych daniach a miestnom poplatku za komunálne odpady a drobné stavebné odpady.**

**Prvá časť**

**Článok 1**

**Predmet úpravy**

Týmto všeobecne záväzným nariadením (ďalej len „nariadenie“) obec Uhrovské Podhradie (ďalej len „správca dane“)

1. ustanovuje miestne dane a miestny poplatok za komunálne odpady a drobné stavebné odpady (ďalej len „poplatok“),
2. určuje sadzbu dane a poplatku, spôsob vyberania dane a poplatku, daňovú povinnosť daňovníka a poplatníka,
3. ustanovuje oslobodenie od dane,
4. podmienky zníženia alebo odpustenia poplatku.

**Článok 2**

**Druhy miestnych daní**

1. Správca dane ukladá od 1. januára 2020 na svojom území tieto miestne dane:
	1. daň z nehnuteľností,
	2. daň za psa,
	3. daň za užívanie verejného priestranstva,
	4. daň za ubytovanie,
	5. daň za predajné automaty,
	6. daň za nevýherné hracie prístroje.
2. Správca dane ukladá od 1. januára 2020 na svojom území miestny poplatok za komunálne odpady a drobné stavebné odpady.

## Druhá časť

**Článok 3**

**Daň z nehnuteľností**

Daň z nehnuteľností zahŕňa:

* 1. daň z pozemkov,
	2. daň zo stavieb,
	3. daň z bytov a nebytových priestorov v bytovom dome (ďalej len „daň z bytov“).

**Daň z pozemkov**

**Článok 4**

**Základ dane**

Správca dane ustanovuje hodnotu lesných pozemkov, na ktorých sú hospodárske lesy, rybníky s chovom rýb a ostatné hospodársky využívané vodné plochy - 0,05475 €/m2 . Základom dane ornej pôdy a trvalých trávnatých porastov je v k.ú. Uhrovské Podhradie hodnota OP – 0,0647, TTP – 0,0265. Základom dane pri zastavaných plochách, nádvoriach, ostatných plochách a záhradách je hodnota pre obec Uhrovské Podhradie 1,32 EUR/m2 a pri stavebných pozemkoch hodnota 13,27 EUR/m2.

**Článok 5**

**Sadzba dane**

1. Ročná sadzba dane z pozemkov podľa § 8 ods. 1 zákona o miestnych daniach a poplatku je 0,25 %.
2. Ročnú sadzbu dane z pozemkov uvedenú v ods. 1 správca dane zvyšuje v obci u pozemkov v tomto členení:
3. orná pôda, chmeľnice, vinice, ovocné sady, trvalé trávnaté porasty na 1,25 % zo základu dane,
4. záhrady na 1,25 % zo základu dane,
5. zastavané plochy a nádvoria, ostatné plochy na 2,00 % zo základu dane,
6. lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy na 2,00 % zo základu dane,
7. stavebné pozemky na 5,00 % zo základu dane.
8. Správca dane ustanovuje na jednotlivé skupiny pozemkov uvedených v písm. a) až e) tohto odseku, na ktoré bolo vydané povolenie dobývania ložiska nevyhradeného nerastu (rašelina, bahno, kameň, štrk a piesok) alebo na ktorých sa nachádza zariadenie na výrobu elektriny zo slnečnej energie a na ktorých sa nachádza transformačná stanica alebo predajný stánok slúžiaci k predaju tovaru alebo poskytovaniu služieb ročnú sadzbu dane:
9. orná pôda, chmeľnice, vinice, ovocné sady, trvalé trávnaté porasty na 1,25 % zo základu dane,
10. záhrady na 1,25 % zo základu dane,
11. zastavané plochy a nádvoria, ostatné plochy na 2,00 % zo základu dane,
12. lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy na 2,00 % zo základu dane,
13. stavebné pozemky na 5,00 % zo základu dane.

**Daň zo stavieb**

**Článok 6**

**Sadzba dane**

1. Ročná sadzba dane zo stavieb podľa § 12 ods. 1 zákona o miestnych daniach a poplatku je 0,033 € za každý aj začatý m2 zastavanej plochy.
2. Ročnú sadzbu dane zo stavieb uvedenú v ods. 1, okrem stavieb nachádzajúcich sa v jednotlivej časti obce uvedenej v článku 6 ods. 3 tohto všeobecnej záväzného nariadenia správca dane zvyšuje pre:
3. stavby na bývanie a drobné stavby, ktoré majú doplnkovú funkciu pre hlavnú stavbu na 0,11 € za každý aj začatý m2 zastavanej plochy
4. stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu na 0,30 € za každý aj začatý m2 zastavanej plochy,
5. chaty a stavby na individuálnu rekreáciu na 0,50 € za každý aj začatý m2 zastavanej plochy,
6. samostatne stojace garáže na 0,35 € za každý aj začatý m2 zastavanej plochy,
7. stavby hromadných garáži na 0,35 € za každý aj začatý m2 zastavanej plochy,
8. stavby hromadných garáži umiestnených pod zemou na 0,35 € za každý aj začatý m2 zastavanej plochy,
9. priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu na 0,55 € za každý aj začatý m2 zastavanej plochy,
10. stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou na 0,75 € za každý aj začatý m2 zastavanej plochy,
11. ostatné stavby neuvedené v písmenách a) až h) na 0,15 € za každý aj začatý m2 zastavanej plochy
12. Správca dane určuje pri viacpodlažných stavbách pre všetky druhy stavieb príplatok za podlažie  0,10 €za každé ďalšie podlažie okrem prvého nadzemného podlažia.

**Daň z bytov**

**Článok 7**

**Sadzba dane**

1. Ročná sadzba dane z bytov podľa § 16 ods. 1 zákona o miestnych daniach a poplatku je 0,033 € za každý aj začatý m2 podlahovej plochy bytu a nebytového priestoru.
2. Ročnú sadzbu dane z bytov uvedenú v ods. 1 správca dane zvyšuje v obci u:
3. bytov na 0,10 € za každý aj začatý m2 podlahovej plochy bytu,
4. nebytových priestorov na 1,00 € za každý aj začatý m2 podlahovej plochy nebytového priestoru.

**Spoločné ustanovenia pre daň z nehnuteľností**

**Článok 8**

**Oslobodenie od dane**

 Správca dane neposkytuje žiadne oslobodenie od dane ani zníženie dane, okrem takého, ktoré je uvedené v zákone ako obligatórne.

**Článok 9**

**Suma dane, ktorú správca dane nebude vyrubovať**

Správca dane ustanovuje, že daň nižšiu ako 3 € nebude vyrubovať.

**Tretia časť**

**Daň za psa**

**Článok 10**

Správca dane určuje sadzbu dane 10 € za jedného psa a kalendárny rok. Takto určená sadzba dane platí za každého ďalšieho psa u toho istého daňovníka.

**Štvrtá časť**

**Daň za užívanie verejného priestranstva**

**Článok 11**

**Verejné priestranstvá a ich užívanie**

1. Verejnými priestranstvami v obci sú:
	* 1. miesta v bezprostrednom okolí obecného úradu
2. Osobitným spôsobom môže fyzická osoba alebo právnická osoba užívať verejné priestranstvá na:
3. umiestnenie zariadenia slúžiaceho na poskytovanie služieb a predajného zariadenia na verejnom priestranstve,
4. umiestnenie stavebného zariadenia a umiestnenie skládky na pozemku vo vlastníctve obce, ktorý je najbližší k pozemku vo vlastníctve stavebníka alebo vlastníka skládky,
5. trvalé parkovanie vozidla mimo stráženého parkoviska na pozemku pred domom kultúry, hasičskou zbrojnicou, na námestí.
6. Daňovník je povinný písomne oznámiť správcovi dane deň začatia osobitného užívania verejného priestranstva najneskôr v deň začatia osobitného užívania verejného priestranstva.
7. Náležitosti oznámenia sú:

a) obchodné meno, meno a priezvisko, adresa, tel. číslo, IČO,

b) lokalizácia záberu verejného priestranstva (situačný nákres)

c) požadovaná plocha v m2

d) doba a účel užívania verejného priestranstva.

**Článok 12**

**Sadzba dane**

 Správca dane určuje sadzbu dane za osobitné užívanie verejného priestranstva:

1. za umiestnenie zariadenia slúžiaceho na poskytovanie služieb a predajného zariadenia 1,66 € za každý aj začatý m2 a každý aj začatý deň,
2. za umiestnenie stavebného zariadenia a umiestnenie skládky na pozemku vo vlastníctve obce, ktorý najbližší k pozemku vo vlastníctve stavebníka alebo vlastníka skládky

 stavebného materiálu do 5 dní 0,176 € za každý aj začatý m2 a každý aj začatý deň,

 odpadu do 3 dní 0,363 € za každý aj začatý m2 a každý aj začatý deň.

 Po prekročení stanovenej lehoty sa daň zvyšuje o 50 %. Pri skládke odpadu po

 prekročení lehoty 10 dní nasleduje sankcia v zmysle zákona o odpadoch.

1. za trvalé parkovanie vozidla mimo stráženého parkoviska

 - osobné vozidlo, obytný príves 0,025 € za každý aj začatý m2 a každý aj začatý deň,

 - nákladné vozidlo do 3,5 t, autobus 0,050 € za každý aj začatý m2 a každý aj začatý deň,

 - nákladné vozidlo nad 3,5 t 0,070 € za každý aj začatý m2 a každý aj začatý deň,.

 Pri vyhradení priestoru na parkovanie vozidla pevnou odnímateľnou prekážkou sa

 uvedené sadzby zvyšujú o  0,040 €.

**Piata časť**

**Daň za ubytovanie**

**Článok 13**

**Sadzba dane**

 Správca dane určuje sadzbu dane za ubytovanie 0,363 € na osobu a prenocovanie.

**Článok 14**

**Daňová povinnosť**

1. Daňová povinnosť vzniká dňom začatia poskytovania odplatného prechodného ubytovania v ubytovacom zariadení uvedenom v § 37 zákona o miestnych daniach a poplatku.
2. Platiteľ dane je povinný písomne oznámiť deň vzniku alebo deň zániku daňovej povinnosti správcovi dane do 30 dní odo dňa vzniku alebo zániku daňovej povinnosti.
3. Platiteľ dane je povinný viesť písomne preukázanú evidenciu ubytovaných fyzických osôb – knihu ubytovaných. V knihe ubytovaných je platiteľ dane povinný očíslovať strany a predložiť knihu ubytovaných správcovi dane, do 30 dní od vzniku daňovej povinnosti, na opečiatkovanie a potvrdenie správnosti začatia vedenia evidencie. Kniha ubytovaných musí obsahovať:

 - meno a priezvisko ubytovaného,

 - číslo občianskeho preukazu alebo cestovného pasu,

 - trvalý pobyt,

 - dátum príchodu a odchodu.

1. Platiteľ dane je povinný na výzvu správcu dane predložiť knihu ubytovaných pri kontrole alebo ju doručiť správcovi dane v lehote stanovenej vo výzve.
2. Platiteľ dane je povinný vydať daňovníkovi (fyzická osoby, ktorá sa v zariadení odplatne prechodne ubytuje) potvrdenie o zaplatení dane. Potvrdenie o zaplatení dane musí obsahovať:

 - číslo potvrdenia,

 - dátum vydania potvrdenia,

 - kto vystavil potvrdenie a kto prijal zaplatenú daň,

 - komu bolo vystavené potvrdenie a kto zaplatil daň,

 - počet prenocovaní,

 - výška zaplatenej dane,

 - pečiatka a podpis oprávnenej osoby, ktorá vystavila potvrdenie.

1. Potvrdenie o zaplatení dane je platiteľ dane povinný uchovávať pre daňové účely 5 rokov od vystavenia potvrdenia.

**Článok 15**

**Spôsoby vyberania dane a jej odvodu**

1. Platiteľ dane vyberá daň od daňovníka spôsobom:
2. v hotovosti priamo do pokladne platiteľa dane. Platiteľ dane odovzdá daňovníkovi potvrdenie (originál) a kópiu si ponechá platiteľ dane pre daňovú kontrolu,
3. prevodom z účtu daňovníka na účet platiteľa dane. Dokladom o zaplatení dane je výpis z účtu z peňažného ústavu, ktorý platiteľ uchová pre daňovú kontrolu 5 rokov od vystavenia výpisu.
4. Platiteľ dane môže platiť a odvádzať miestnu daň týmito spôsobmi:
5. v hotovosti priamo do pokladne správcu dane,
6. bezhotovostným prevodom na účet správcu dane číslo účtu IBAN SK 71 0200 0000 0000 2322 6192 vedený vo VÚB, a.s. Bánovce nad Bebravou
7. Platiteľ dane je povinný zaplatenú daň daňovníkom odviesť správcovi dane štvrťročne, a to do 10 dní po uplynutí štvrťroka.

**Šiesta časť**

**Daň za predajné automaty**

**Článok 16**

**Sadzba dane**

 Správca dane určuje sadzbu dane za predajné automaty 40 € za jeden predajný automat a kalendárny rok.

**Článok 17**

**Rozsah a spôsob vedenia preukázanej evidencie**

 Daňovník je povinný viesť písomne preukázanú evidenciu o počte prevádzkovania predajných automatov. Strany v evidencii je daňovník povinný očíslovať a predložiť evidenciu správcovi dane do 30 dní od vzniku daňovej povinnosti na opečiatkovanie a potvrdenie správnosti začatia vedenia evidencie. Evidencia o počte prevádzkovania predajných automatov musí obsahovať:

1. deň začatia prevádzkovania predajného automatu,
2. deň ukončenia prevádzkovania predajného automatu,
3. druh, typ a názov predajného automatu,
4. výrobné číslo predajného automatu,
5. obsah skladby ponúkaného tovaru,
6. miesto umiestnenia predajného automatu.

 Evidenciu je daňovník povinný na výzvu správcu dane predložiť pri kontrole alebo ju doručiť správcovi dane v lehote stanovenej vo výzve.

**Článok 18**

**Spôsob identifikácie predajných automatov**

 Daňovník je povinný k priznaniu k dani za predajné automaty predložiť správcovi dane hodnoverné doklady výrobcu, ktoré identifikujú predajný automat.

**Siedma časť**

**Daň za nevýherné hracie prístroje**

 **Článok 19**

**Sadzba dane**

Správca dane určuje sadzbu dane za nevýherné hracie prístroje 73 € za jeden nevýherný hrací prístroj a kalendárny rok

**Článok 20**

**Rozsah a spôsob vedenia preukázanej evidencie**

 Daňovník je povinný viesť písomne preukázanú evidenciu o počte prevádzkovania nevýherných hracích prístrojov. Strany v evidencii je daňovník povinný očíslovať a predložiť evidenciu správcovi dane do 30 dní od vzniku daňovej povinnosti na opečiatkovanie a potvrdenie správnosti začatia vedenia evidencie. Evidencia o počte prevádzkovania nevýherných hracích prístrojov musí obsahovať:

1. deň začatia prevádzkovania nevýherného hracieho prístroja,
2. deň ukončenia prevádzkovania nevýherného hracieho prístroja,
3. druh, typ a názov nevýherného hracieho prístroja,
4. výrobné číslo nevýherného hracieho prístroja,
5. miesto umiestnenia nevýherného hracieho prístroja.

 Evidenciu je daňovník povinný k priznaniu k daní za nevýherné hracie prístroje predložiť pri kontrole alebo ju doručiť správcovi dane v lehote stanovenej vo výzve.

**Článok 21**

**Spôsob identifikácie nevýherných hracích prístrojov**

 Daňovník je povinný k priznaniu k dani za nevýherné hracie prístroje predložiť správcovi dane hodnoverné doklady výrobcu, ktoré identifikujú nevýherný hrací prístroj.

**Ôsma časť**

**Miestny poplatok za komunálne odpady a drobné stavebné odpady**

 **Článok 22**

**Platenie poplatku**

1. Poplatok za komunálne odpady, okrem elektroodpadov, použitých batérií a akumulátorov pochádzajúcich od fyzických osôb a biologicky rozložiteľného kuchynského a reštauračného odpadu a drobné stavebné odpady, ktoré vznikajú na území správcu dane platí poplatník, ktorý je určený v § 77 ods. 2 zákona o miestnych daniach a poplatku.
2. Poplatok od poplatníka v ustanovenej výške pre obec vyberá a za vybraný poplatok ručí :

a) vlastník nehnuteľnosti; ak je nehnuteľnosť v spoluvlastníctve viacerých

 spoluvlastníkov alebo ak ide o bytový dom, poplatok vyberá a za vybraný

 poplatok ručí zástupca alebo správca určený spoluvlastníkmi, ak s výberom

 poplatku zástupca alebo správca súhlasí,

b) zástupca alebo správca, určený spoluvlastníkmi je povinný túto skutočnosť

 oznámiť správcovi dane,

c) správca, ak je vlastníkom nehnuteľnosti štát, vyšší územný celok alebo obec.

1. Prevzatie plnenia povinností za viacero poplatníkov, žijúcich v spoločnej domácnosti jedným z nich, je táto osoba povinná túto skutočnosť oznámiť správcovi dane.

**Článok 23**

**Sadzba poplatku**

1. Správca dane určuje sadzbu poplatku za komunálne odpady a drobné stavebné odpady na obdobie jedného kalendárneho roka:

a) pri nezavedenom množstvovom zbere - paušálny 0,0548 € za osobu a kalendárny

 deň,

b) 0,078 € za kilogram drobných stavebných odpadov bez obsahu škodlivín.

1. U právnických osôb a podnikateľov sa ukazovateľ dennej produkcie podľa § 79 ods. 4 zákona o miestnych daniach a poplatku vynásobí koeficientom s hodnotou 1.

**Článok 24**

**Spôsoby a lehota zaplatenia poplatku pri množstvovom zbere a vrátenia poplatku**

1. Poplatník môže pri množstvovom zbere zaplatiť správcovi dane poplatok:

 a) spôsobom: - v hotovosti do pokladne správcu dane

- bezhotovostným prevodom na účet správcu dane Uhrovské Podhradie číslo účtu IBAN SK71 0200 0000 0000 2322 6192 vedený vo VÚB,

Bánovce nad Bebravou

 b) formou: - príkazu na úhradu z účtu poplatníka na účet správcu dane

 c) na mieste: - u správcu dane

 - v príslušnej banke

 d) v lehote: - stanovenej vo faktúre, ktorú správca dane vystaví poplatníkovi za odvoz komunálneho odpadu;

Ak poplatník zapojený do systému množstvového zberu uhradil správcovi dane vyšší poplatok, ako bol povinný uhradiť, správca dane na žiadosť poplatníka preplatok vráti v lehote do 30 dní od doručenia žiadosti o jeho vrátenie, ak správca dane nemôže preplatok použiť podľa § 79 ods. 1 zákona č. 563/2009 Z.z. o správe daní a poplatkov v znení neskorších predpisov:

 a) spôsobom: - v hotovosti z pokladne správcu dane

 - bezhotovostným prevodom z účtu správcu dane na účet poplatníka

 b) formou: - výdavkového dokladu

 - poštového šeku

 - príkazu na úhradu z účtu správcu dane na účet poplatníka

 c) v lehote: - do 30 dní od doručenia žiadosti o jeho vrátenie.

 **Článok 25**

**Podmienky a podklady na vrátenie poplatku alebo jeho pomernej časti**

1. Správca dane vráti podľa § 82 ods. 1 zákona o miestnych daniach a poplatku poplatok za komunálne odpady a drobné stavebné odpady alebo jeho pomernú časť poplatníkovi, ktorému zanikla povinnosť platiť poplatok v priebehu zdaňovacieho obdobia a preukáže splnenie podmienok na vrátenie poplatku alebo jeho pomernej časti ustanovených v písm. a) až d) tohto odseku:

 a) poplatník zrušil v obci trvalý pobyt alebo prechodný pobyt,

 b) fyzickej osobe zaniklo oprávnenie užívať byt, nebytový priestor, pozemnú stavbu, alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávnatý porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha,

 c) právnickej osobe zaniklo oprávnenie užívať nehnuteľnosť nachádzajúcu sa na území obce na iný účel ako na podnikanie,

 d) podnikateľovi zaniklo oprávnenie užívať nehnuteľnosť nachádzajúcu sa na území obce na účel podnikania.

1. Dokladom na vrátenie poplatku alebo jeho pomernej časti je:
	1. fyzická osoba: potvrdenie o zrušení trvalého alebo prechodného pobytu,
	2. fyzická osoba: list vlastníctva, zrušenie nájomnej zmluvy – výpoveď, ktoré preukážu zrušenie oprávnenia užívať byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha,
	3. právnická osoba: list vlastníctva, zrušenie nájomnej zmluvy – výpoveď, ktoré preukážu zrušenie oprávnenia užívať nehnuteľnosť nachádzajúcu sa na území obce na iný účel ako na podnikanie,
	4. podnikateľ: list vlastníctva, zrušenie nájomnej zmluvy – výpoveď, ktoré preukážu zrušenie oprávnenia užívať nehnuteľnosť nachádzajúcu sa na území obce na účel podnikania.
2. Poplatník uplatňuje nárok na vrátenie poplatku alebo jeho pomernej časti podľa článku 25 tohto nariadenia po predložení dokladov uvedených v článku 25 ods. 2 tohto nariadenia písomne u správcu dane.

**Článok 26**

**Podmienky na zníženie alebo odpustenie poplatku alebo jeho pomernej časti podľa § 82 ods. 2 zákona o miestnych daniach a poplatku**

1. Správca dane poplatok za komunálne odpady a drobné stavebné odpady podľa § 82 ods. 2 zákona o miestnych daniach a poplatku zníži poplatok o sadzbu 0,0066 € za osobu a kalendárny deň alebo odpustí poplatok alebo jeho pomernú časť za obdobie, za ktoré poplatník obci preukáže splnenie podmienok ustanovených v článku 26 ods. 1 na zníženie alebo odpustenie poplatku a predloží podklady ustanovené v článku 26 ods. 2 tohto nariadenia, že viac ako 90 dní v zdaňovacom období sa nezdržiava alebo sa nezdržiaval na území obce z dôvodu:
	1. výkonu práce alebo štúdia v zahraničí, alebo z iného pobytu v zahraničí,
	2. výkonu práce alebo štúdia na území Slovenskej republiky – mimo trvalého pobytu,
	3. prechodného pobytu v inej obci,
	4. pobytu v zdravotníckom alebo kúpeľnom zariadení,
	5. výkonu trestu odňatia slobody,
	6. že ide o poplatníka (bezdomovca) prihláseného na trvalý pobyt Obecného úradu obce Uhrovské Podhradie podľa § 7 ods. 1 písm. f) zákona č. 253/1998 Z.z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov.
2. Dokladom na zníženie alebo odpustenie poplatku alebo jeho pomernej časti je:
	1. potvrdenie zamestnávateľa alebo doklad, ktorý oprávňuje poplatníka na prechodný alebo trvalý pobyt v zahraničí, alebo potvrdenie o inom pobyte zahraničí,
	2. potvrdenie zamestnávateľa alebo doklad, ktorý oprávňuje poplatníka na prechodný alebo trvalý pobyt na území Slovenskej republiky – mimo trvalého pobytu,
	3. potvrdenie o ubytovaní študenta na internáte, v ubytovni alebo v inej nehnuteľnosti alebo potvrdenie o prechodnom pobyte,
	4. potvrdenie o hospitalizácii v zdravotníckom zariadení,
	5. potvrdenie o výkone trestu odňatia slobody,
	6. potvrdenie obce o trvalom pobyte poplatníka (bezdomovca) prihláseného na Obecnom úrade obce Uhrovské Podhradie
3. Poplatník uplatňuje nárok na zníženie alebo odpustenie poplatku alebo jeho pomernej časti podľa článku 26 ods. 1 tohto nariadenia po predložení podkladov uvedených v článku 26 ods. 2 tohto nariadenia písomne u správcu dane najneskôr do 30 dní po uplynutí daňového obdobia – kalendárneho roka.
4. Poplatník k dokladu v cudzom jazyku s výnimkou českého jazyka doloží jeho preklad (nevyžaduje sa úradný preklad). Poplatník doloží doklad na uplatnenie nároku len pri prvom uplatnení nároku na zníženie alebo odpustenie poplatku a pri nezmenených podmienkach pri uplatnení nároku v ďalšom zdaňovacom období doloží čestné vyhlásenie. Rozhodnutie o platení poplatku v miestne trvalého pobytu poplatníka, pokiaľ si odpustenie poplatku uplatňuje poplatník, ktorý má na území obce prechodný pobyt alebo ktorý je na území obce oprávnený užívať alebo užíva nehnuteľnosť sa nepovažuje za doklad, ktorý odôvodňuje odpustenie poplatku.

**Článok 27**

**Prechodné a záverečné ustanovenia**

1. Obecné zastupiteľstvo obce Uhrovské Podhradie ruší všeobecne záväzné nariadenie obce č. 1/2015 o miestnych daniach a miestnom poplatku za komunálne odpady a drobné stavebné odpady.
2. Toto všeobecne záväzné nariadenie č. 1/2020 schválilo obecné zastupiteľstvo obce Uhrovské Podhradie na svojom zasadnutí dňa 13.12.2019 uznesením č. 01-1312/2019.
3. Toto všeobecne záväzné nariadenie nadobúda účinnosť dňom 1. 1. 2020.

V Uhrovské Podhradie, dňa 13.12.2019

 Javier Linde Esteban

 starosta obce